EPISTOLA XII. HUGONIS DE LIZINIACO AD SUGERIUM.  Rogat ut per omnia credat Wiormando, quem ad ipsum dirigit, et ut per eumdem de negotiis Pictaviae rescribat.
Venerabili amico suo et domino SUGERIO abbati S. Dionysii, H. DE LIZINIACO salutem et praecordialitatis vinculum.
Vestrae praecipue dilectioni vestrisque praeceptis nos per omnia fideliter obtemperantes, fidelem nostrum atque vestrum Wiormandum vestrae praesentiae dirigimus: cui fideliter per omnia credatis, et per eumdem ut strenuus et prudens super negotiis Pictaviae, ut tantum decet amicum, nobis benigne rescribatis.
[Hugo]